
1. VISPĀRĪGIE NOTEIKUMI

1.1. Iepirkuma rīkotājs ir akciju sabiedrība “Conexus Baltic Grid”, reģistrācijas Nr. 40203041605, juridiskā adrese Stigu ielā 14, Rīgā, LV-1021 (turpmāk – Pasūtītājs).
1.2. [bookmark: _Hlk103841916]Iepirkums “Šleifu nomaiņas 1.etapa būvdarbi”, identifikācijas numurs PRO-2026/093, tiek organizēta kā atklāta sarunu procedūra būvdarbiem saskaņā ar Pasūtītāja iekšējiem normatīvajiem aktiem (turpmāk – Sarunu procedūra). Sarunu procedūru organizē ar akciju sabiedrības “Conexus Baltic Grid” valdes locekļa rīkojumu apstiprināta Sarunu procedūras komisija (turpmāk – Komisija). 
1.3. Sarunu procedūras mērķis ir, nodrošinot konkurenci, atklātumu un akciju sabiedrības “Conexus Baltic Grid” līdzekļu efektīvu izmantošanu, izvēlēties vienu vai vairākus piegādātājus ar saimnieciski visizdevīgāko piedāvājumu. 
1.4. Sarunu procedūra tiek organizēta, Pasūtītājam publicējot Sarunu procedūras nolikumu ar pielikumiem (turpmāk – Nolikums), kā arī tā grozījumus un atbildes uz Pretendentu uzdotajiem jautājumiem Elektronisko iepirkumu sistēmā  (EIS) Pasūtītāja profilā https://www.eis.gov.lv/EKEIS/Supplier/Organizer/3391.    
1.5. Pasūtītāja kontaktpersonas, kas var sniegt papildu informāciju:
1.5.1. attiecībā uz Sarunu procedūras iepirkuma priekšmeta tehniskajiem jautājumiem – Projektu vadības daļas projektu vadītājs Igors Kurčenkovs, mobilais tālrunis (+371) 22344629, e-pasts: igors.kurcenkovs@conexus.lv.
1.5.2. par Sarunu procedūras norisi un Nolikumā iekļautajām prasībām - Juridiskā departamenta Iepirkumu daļas vadošais iepirkumu speciālists Juris Briedis, mobilais tālrunis (+371) 26611222, e-pasts: Juris.Briedis@conexus.lv.
1.6. Iepirkuma procedūras laikā saziņa par Nolikumu un/vai iepirkuma priekšmetu pieļaujama tikai ar Pasūtītāja kontaktpersonām. 
1.7. Ja Pretendents laikus ir pieprasījis papildu informāciju, tai skaitā par Nolikumā iekļautajām prasībām, Pasūtītājs to sniedz 5 darba dienu laikā, bet ne vēlāk kā 5 darba dienas pirms piedāvājuma iesniegšanas termiņa beigām. Nepieciešamības gadījumā Pasūtītājs var pagarināt atbildes sniegšanas termiņu, informējot par to Pretendentu.
1.8. Pretendentam ir rūpīgi jāiepazīstas ar Nolikumu, jāievēro visas Nolikumā un tā pielikumos minētās prasības un jāuzņemas atbildība par iesniegtā piedāvājuma (turpmāk – Piedāvājums) atbilstību Nolikuma prasībām.
1.9. Piedāvājuma iesniegšana nozīmē Pretendenta skaidru un galīgu nodomu piedalīties Sarunu procedūrā un Nolikumā ietverto nosacījumu un noteikumu akceptēšanu, apliecinot izpratni par Nolikumā iekļautajām prasībām. Piedāvājums ir juridiski saistošs Pretendentam, kurš to iesniedzis. Vēlāk atklātie Piedāvājuma trūkumi vai neatbilstības Nolikuma prasībām nedod Pretendentam pamatu Piedāvājuma cenas palielināšanai vai Līguma izpildes termiņa pagarināšanai.
1.10. Piedāvājums iesniedzams par visu iepirkuma priekšmeta (būvprojekta) apjomu.
1.11. Jebkurš Pretendenta Piedāvājumā iekļautais noteikums vai nosacījums, kas ir pretrunā ar Nolikumu un tajā iekļautajām prasībām, var būt par iemeslu Piedāvājuma noraidīšanai. Pasūtītājam ir tiesības noraidīt jebkuru Piedāvājumu, kas neatbilst Nolikumā izvirzītajām prasībām.
1.12. Pasūtītājs nav atbildīgs par Pretendentu nepilnīgi sagatavotajiem piedāvājumiem, ja Pretendents nav ņēmis vērā grozījumus, izmaiņas, sniegtās atbildes un precizējumus par Nolikumu.
1.13. Pretendents pilnībā sedz visus izdevumus, kas tam radušies saistībā ar Piedāvājuma sagatavošanu un iesniegšanu. Pasūtītājs neuzņemas nekādu atbildību par šīm izmaksām, neatkarīgi no Sarunu procedūras rezultāta.
1.14. Pretendentam ir tiesības slēgt līgumus ar Piedāvājumā norādītiem apakšuzņēmējiem ar noteikumu, ka pilnu atbildību par paredzamā Līguma izpildi uzņemas Pretendents, kā arī tiks ievēroti visi pārējie Nolikuma nosacījumi.
1.15. Sarunu procedūrā drīkst piedalīties juridiska persona (tai skaitā kā apakšuzņēmējs), kas ir reģistrēta NATO, Eiropas Savienības vai Eiropas Ekonomikas zonas (turpmāk – EEZ) dalībvalstī vai Austrālijā, Japānā, Jaunzēlandē, Korejas Republikā, Šveicē, un tās patiesā labuma guvējs ir NATO, Eiropas Savienības vai EEZ valsts, vai Austrālijas, Japānas, Jaunzēlandes, Korejas Republikas, Šveices pilsonis (turpmāk – Piegādātājs/ Kandidāts/ Pretendents).
1.16. Preču ražotājs (precēm, kas tiks piedāvātas iepirkuma procedūras ietvaros) var būt juridiska persona, kura ir reģistrēta NATO dalībvalstī, Eiropas Savienības vai Eiropas Ekonomikas zonas (turpmāk – EEZ) dalībvalstī vai Austrālijā, Japānā, Jaunzēlandē, Korejas Republikā, Šveicē, un tās patiesā labuma guvējs ir minēto valstu pilsonis. 
2. INFORMĀCIJA PAR SARUNU PROCEDŪRAS PRIEKŠMETU
2.1. Sarunu procedūras priekšmets ir projekta “Inčukalna PGK 10,4 km gāzesvadu šleifu atjaunošana” 1.etapa būvdarbu veikšana (turpmāk – Darbi), ievērojot Pretendenta iesniegto Piedāvājumu un Līguma noteikumus.
2.2. [bookmark: _Hlk121384074][bookmark: _Hlk72242168]Sarunu procedūras nomenklatūra (CPV kods): 45231220-3.
2.3. Sarunu procedūras Tehnisko specifikāciju (būvprojektu) Pretendents var saņemt elektroniski, piesakoties pie Nolikuma 1.5. punktā norādītajām kontaktpersonām pēc tam, kad Pretendents ar drošu elektronisko parakstu ir parakstījis un elektroniski nosūtījis Nolikuma pielikumā pievienoto konfidencialitātes apliecinājumu.
2.4. Līguma izpildes / Darbu veikšanas termiņš un nosacījumi: līdz 01.12.2026.
2.5. Būvdarbu garantijas termiņš – 5 gadi. 
2.6. Piegādāto preču garantijas termiņš – saskaņā ar ražotāja noteikto, bet ne mazāk kā 2 gadi.
2.7. Piedāvājuma izvēles kritērijs ir saimnieciski visizdevīgākais piedāvājums, kuru noteiks, ņemot vērā Nolikuma 6.5. punktā noteiktos kritērijus.


3. PRETENDENTA ATLASES NOTEIKUMI, IESNIEDZAMIE DOKUMENTI
3.1. Pretendenta atlases noteikumi:
3.1.1. Izslēgšanas noteikumi un to attiecināmības pārbaudei iesniedzamie dokumenti, kvalifikācijas prasības un to izpildes apliecināšanai iesniedzamie dokumenti:
	IZSLĒGŠANAS NOSACĪJUMU NEATTIECINĀMĪBA

	
	Izslēgšanas nosacījums, saskaņā ar kuru Pretendents tiek izslēgts no dalības  Sarunu procedūrā
	Dokumenti izslēgšanas nosacījumu neattiecināmības pierādīšanai Latvijas Republikā reģistrētai vai pastāvīgi dzīvojošai personai
	Dokumenti izslēgšanas nosacījumu neattiecināmības pierādīšanai ārvalstīs reģistrētai vai pastāvīgi dzīvojošai personai

	3.1.1.1.
	Ir konstatēts, ka Pretendentam piedāvājumu iesniegšanas termiņa pēdējā dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR. 
	Dokumenti nav jāiesniedz.
Pasūtītājs pārliecināsies par šī izslēgšanas nosacījuma neattiecināmību Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā.
	Attiecīgās valsts iestādes izdota izziņa vai izraksts / izdruka no attiecīgās valsts institūcijas datubāzes vai publiskās datubāzes, kas apliecina,  ka Pretendentam piedāvājumu iesniegšanas termiņa pēdējā dienā valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR.

	3.1.1.2.
	Pretendents ir sniedzis nepatiesu informāciju, lai apliecinātu atbilstību 3.1.1. punktā minētajiem izslēgšanas nosacījumiem vai kvalifikācijas prasībām, vai nav sniedzis prasīto informāciju.
	Dokumenti nav jāiesniedz.
Pasūtītājs pārliecināsies par šī izslēgšanas nosacījuma neattiecināmību piedāvājuma izvērtēšanas laikā.

	3.1.1.3.
	Uz Pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktie ierobežojumi.
	Apliecinājums (iekļauts Pieteikuma formā), ka attiecībā uz  Pretendentu, Pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

Pasūtītājs pārliecināsies par šī izslēgšanas nosacījuma neattiecināmību publiski pieejamās datu bāzēs.
	1) Apliecinājums (iekļauts Pieteikuma formā), ka attiecībā uz  Pretendentu, Pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
un
2) Attiecīgās valsts iestādes izdota izziņa vai izraksts / izdruka no attiecīgās valsts institūcijas datubāzes vai publiskās datubāzes, kas satur informāciju par  Pretendentu, Pretendenta valdes vai padomes locekļiem, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli.
un
3) Pasūtītājs pārliecināsies par šī izslēgšanas nosacījuma neattiecināmību  publiski pieejamās datu bāzēs.

	3.1.1.4.
	Uz Pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR, ir attiecināmi Nolikuma 3.1.1.1., 3.1.1.2. vai 3.1.1.3. punktā minētie nosacījumi.
	Skat. Nolikuma 3.1.1.1. – 3.1.1.3.  punktos norādīto.


	3.1.1.5.
	Uz personālsabiedrības biedru (ja Pretendents ir personālsabiedrība) vai uz piegādātāju apvienības dalībnieku (ja Pretendents ir piegādātāju apvienība) ir attiecināmi ir attiecināmi Nolikuma 3.1.1.1., 3.1.1.2., vai 3.1.1.3. punktā minētie nosacījumi.
	Skat. Nolikuma 3.1.1.1. – 3.1.1.3.  punktos norādīto.


	3.1.1.6.
	Uz  Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, ir attiecināmi Nolikuma 3.1.1.1., 3.1.1.2. vai 3.1.1.3. punktā minētie nosacījumi.
	Skat. Nolikuma 3.1.1.1. – 3.1.1.3.  punktos norādīto.


	KVALIFIKĀCIJAS PRASĪBAS

	
	
Kvalifikācijas prasība
	Latvijas Republikā reģistrētai vai pastāvīgi dzīvojošai personai iesniedzamie dokumenti
	Ārvalstīs reģistrētai vai pastāvīgi dzīvojošai personai iesniedzamie dokumenti

	3.1.1.7.
	Pretendents ir reģistrēts Latvijas Republikas Būvkomersantu reģistrā (prasība attiecas uz Latvijas Republikā reģistrētām personām) vai, ja Pretendents (ārvalstīs reģistrēta persona) nav reģistrēts Latvijas Republikas Būvkomersantu reģistrā, tam jābūt reģistrētam Latvijas Republikas Būvkomersantu reģistrā uz būvdarbu līguma izpildes uzsākšanas brīdi, ja Pretendents tiks atzīts par  Sarunu procedūras uzvarētāju.
	Dokumenti nav jāiesniedz.
Pasūtītājs par prasības izpildi pārliecināsies Būvniecības valsts kontroles biroja uzturētajā Būvniecības informācijas sistēmas Būvkomersantu reģistrā.
	Pretendenta (t.sk. katra piegādātāju apvienības dalībnieka, katra apakšuzņēmēja un personas, uz kuras iespējām Pretendents balstās) sagatavots apliecinājums par tā apņemšanos reģistrēties Latvijas Republikas Būvkomersantu reģistrā uz būvdarbu līguma izpildes uzsākšanas brīdi, ja Pretendents tiks atzīts par  Sarunu procedūras uzvarētāju (attiecas uz personām, kas piedāvājuma iesniegšanas brīdī nav reģistrētas Latvijas Republikas Būvkomersantu reģistrā).

	3.1.1.8.
	Pretendents atbilstoši Latvijas Republikas normatīvajiem aktiem ir tiesīgs veikt komercdarbību šādā sfērā - Pārvades gāzes un naftas apgādes sistēmu būvdarbu vadīšana.


	Dokumenti nav jāiesniedz.
Pasūtītājs par prasības izpildi pārliecināsies Būvniecības valsts kontroles biroja uzturētajā Būvniecības informācijas sistēmas Būvkomersantu reģistrā.
	Pretendenta (t.sk. katra piegādātāju apvienības dalībnieka, katra apakšuzņēmēja un personas, uz kuras iespējām Pretendents balstās) sagatavots apliecinājums par tā apņemšanos reģistrēties Latvijas Būvkomersantu reģistrā (un iegūt tiesības darboties attiecīgajā komercdarbību sfērā) uz būvdarbu līguma izpildes uzsākšanas brīdi, ja Pretendents tiks atzīts par  Sarunu procedūras uzvarētāju (attiecas uz personām, kas piedāvājuma iesniegšanas brīdī nav reģistrētas Latvijas Būvkomersantu reģistrā).

	3.1.1.9.
	Pretendentam iepriekšējo 3 gadu laikā, laika posmā līdz piedāvājuma iesniegšanas dienai, ir pieredze vismaz 2 pārvades gāzesvada ar darba spiedienu virs 1,6MPa izbūvē, atjaunošanā vai pārbūvē. Kopējai objektu tāmei jāsastāda vismaz 100 000 EUR.
Ja Pretendents ir piegādātāju apvienība, tad piegādātāju apvienības dalībniekiem kopā vai atsevišķi jāizpilda šajā punktā noteiktās prasības. Ir pieredze vismaz 1 līgumu (ar līdzīgu iepirkuma priekšmetu) izpildē kā galvenajam būvdarbu veicējam (ģenerāluzņēmējam), un:
· Katra līguma vērtība ir vismaz 100 000 EUR bez PVN;
· būvdarbi ir pilnībā pabeigti un pieņemti ekspluatācijā uz piedāvājuma iesniegšanas dienu;
· ir saņemta pozitīva atsauksme no pasūtītāja.
Par iepirkuma priekšmetam līdzīgiem tiks uzskatīti līgumi, kuru ietvaros Pretendents kā galvenais būvdarbu veicējs ir veicis  pārvades gāzesvada ar darba spiedienu virs 16 bar, tai skaitā pārvades gāzesvada krānu mezglu pārbūvi, atjaunošanu vai jaunu būvniecību.
Ja Pretendents ir piegādātāju apvienība, tad piegādātāju apvienības dalībniekiem kopā vai atsevišķi jāizpilda šajā punktā noteiktās prasības.
	1) Aizpildīta veidlapa “Pretendenta pieredzes apraksts” 




	3.1.1.10.
	Pretendentam ir atbilstoši resursi Darbu izpildei, un viņš nodrošina, ka kvalificēti un pieredzējuši speciālisti ir iesaistīti Līguma izpildē.
Pretendents piesaista vismaz šādus kvalificētus  un pieredzējušus speciālistus:
Piezīme: Darbu vadītājs  konkrētajā objektā (iepirkuma daļā) var tikt piedāvāts ne vairāk kā 1 (vienā) pozīcijā/amatā. 
	1) Aizpildīta veidlapa “Pretendenta piedāvāto speciālistu pieredzes un kvalifikācijas apraksts”. 
2) Tikai Darbu vadītājam! - kvalifikāciju apliecinošo dokumentu kopijas, ja šī informācija nav pieejama  Būvniecības valsts kontroles biroja uzturētajā Būvniecības informācijas sistēmas Būvspeciālistu reģistrā.

Ja kāds no Pretendenta piedāvātajiem speciālistiem ir ārvalsts speciālists, jāiesniedz:
· ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti);
· Pretendenta apliecinājums, ka gadījumā, ja ar Pretendentu tiks noslēgts Līgums, tas ne vēlāk kā 10 (desmit) darbdienu laikā no Līguma noslēgšanas dienas normatīvajos aktos noteiktajā kārtībā iesniegs atzīšanas institūcijai deklarāciju par speciālistu (būvdarbu vadītāji) īslaicīgu profesionālo pakalpojumu sniegšanu Latvijas Republikā reglamentētā profesijā.

	3.1.1.11.
	
Vismaz 1 (viens) Darbu vadītājs:
1) sertificēts  pārvades gāzes un naftas apgādes sistēmu būvdarbu vadīšanā;
2) iepriekšējo 5 gadu laikā laika posmā līdz piedāvājuma iesniegšanas dienai, ir pieredze  kā atbildīgajam būvdarbu vadītājam būvdarbu (līdzīgu iepirkuma priekšmetam) vadīšanā vismaz 3  pārvades gāzesvadu ar darba spiedienu virs 16 bar būvniecības objektos.  Būvdarbiem ir jābūt pilnībā pabeigtiem un būvēm ir jābūt pieņemtām ekspluatācijā uz piedāvājuma iesniegšanas dienu.

Par līdzīgiem būvniecības objektiem tiks uzskatīti:  pārvades gāzesvada, pārvades gāzesvada krānu mezgla pārbūves, atjaunošanas vai jaunas būvniecības vadīšana.
	1) Aizpildīta veidlapa “Pretendenta piedāvāto speciālistu pieredzes un kvalifikācijas apraksts”. 
2) Pretendenta atbildīgās personas, kura līguma izpildes laikā veiks darba aizsardzības koordinatora funkcijas saskaņā ar Ministru kabineta 2003.gada  25.februāra noteikumu Nr.92 “Darba aizsardzības prasības, veicot būvdarbus” un citu normatīvo aktu noteikumiem, kvalifikāciju apliecinošu dokumentu kopijas un  spēkā esoši dokumenti, kas apliecina fiziskās personas gatavību veikt darba aizsardzības koordinatora funkcijas konkrētajā objektā (sadarbības līguma kopija vai apliecinājums) - fiziskām personām; un šādi dokumenti juridiskām personām: 

a) spēkā esoši dokumenti, kas apliecina juridiskās personas gatavību veikt darba aizsardzības koordinatora funkcijas konkrētajā objektā (sadarbības līguma kopija vai apliecinājums);

b) iesaistīto speciālistu saraksts un viņu kvalifikāciju apliecinošu dokumentu kopijas.

3) Ja darba aizsardzības koordinatora funkcijas izpildīs ārvalsts fiziska vai juridiska persona, jāiesniedz ārvalstī izsniegtā licence, sertifikāts vai citi kvalifikāciju apliecinoši dokumenti (kopijas), kas apliecina darba aizsardzības koordinatora sniegšanas tiesības (ja šādu dokumentu nepieciešamību nosaka attiecīgās ārvalsts normatīvie tiesību akti) un ārvalsts darba aizsardzības koordinatora funkcijas izpildītājam uz Līguma izpildes brīdi jāatbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā.

3.1.2. Gadījumā, ja par Sarunu procedūras uzvarētāju tiks atzīts ārvalstīs reģistrēts komersants, kurš nav Eiropas Savienības dalībvalsts rezidents, un piedāvājumā būs paredzēts kā apakšuzņēmēju piesaistīt Eiropas Savienības dalībvalsts rezidentu (tai skaitā Latvijas Republikas rezidentu), Līgumā tiks iekļauts noteikums, ka pēc darbu pabeigšanas par šī apakšuzņēmēja sniegtajiem pakalpojumiem vai nosūtīto preci rēķinu apakšuzņēmējs izraksta Pasūtītājam.
3.1.3. Izziņas un citus dokumentus izslēgšanas nosacījumu pārbaudei, kurus Nolikumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3.1.4. Ja Komisija konstatēs, ka saskaņā ar Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā ievietoto informāciju pretendentam piedāvājumu iesniegšanas termiņa pēdējā dienā ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 EUR, Komisija nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka Pretendentam piedāvājumu iesniegšanas termiņa pēdējā dienā nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 EUR. Ja noteiktajā termiņā apliecinājums nav iesniegts, Komisija Pretendentu izslēdz no dalības Sarunu procedūrā.
3.1.5. Pretendents, lai apliecinātu, ka tam, nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā Latvijā pārsniedz 150 EUR, Nolikuma 3.1.4. punktā minētajā termiņā iesniedz:
3.1.5.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka šai personai nebija attiecīgo nodokļu parādu (tai skaitā valsts sociālās apdrošināšanas obligāto iemaksu parādu);
3.1.5.2. Valsts ieņēmumu dienesta izdota lēmuma kopiju par nodokļu samaksas termiņa pagarināšanu vai atlikšanu vai vienošanās ar Valsts ieņēmumu dienestu par nodokļu parāda nomaksu kopiju, vai citus objektīvus pierādījumus par nodokļu parādu neesamību.
3.2. Iesniedzamie dokumenti
Iesniedzot Piedāvājumu, Pretendentam jāpievieno šādi dokumenti, kas apliecina tā tiesības piedalīties Sarunu procedūrā, kā arī sniedz vispārēju informāciju par Pretendentu:
3.2.1. Pieteikuma vēstule dalībai Sarunu procedūrā, kas aizpildīta un noformēta atbilstoši Nolikuma 1. pielikumā pievienotajam paraugam.
3.2.2. Pretendenta atlases dokumenti, atbilstoši Nolikuma 3.1. punktā noteiktajam.
3.2.2.1. Gadījumā, ja piedāvājumu iesniedz piegādātāju apvienība vai personālsabiedrība - visu personu, kas iekļautas piegādātāju apvienībā vai personālsabiedrībā, parakstīts sabiedrības līgums un/vai vienošanās, protokols vai cits dokuments, kurā jābūt norādītam katras personas atbildības apjomam un lomu sadalījumam (kurš piegādātāju apvienības dalībnieks vai personālsabiedrības biedrs ir pilnvarots pārstāvēt piegādātāju apvienību vai personālsabiedrību piedāvājuma iesniegšanai un Līguma slēgšanai, kā arī kādu daļu no Līguma izpildīs katrs piegādātāju apvienības dalībnieks vai personālsabiedrības biedrs).
3.2.2.2. Apakšuzņēmēju piesaistes gadījumā Pretendents norāda visus paredzamos apakšuzņēmējus un norāda apakšuzņēmējiem izpildei nododamās Līguma daļas, darbu veidus un to apjomu procentos.
3.2.2.3. Ja Pretendents piesaista personu, uz kuras iespējām Pretendents balstās, lai apliecinātu savu kvalifikācijas atbilstību Nolikumā noteiktajām prasībām, Pretendentam jāiesniedz informācija par šādām personām izpildei nododamo Līguma daļu, vai lomu Līguma izpildē un to apjoma apraksts, kā arī personas, uz kuras iespējām Pretendents balstās, lai apliecinātu savu kvalifikācijas atbilstību Nolikumā noteiktajām prasībām, parakstīts apliecinājums par piekrišanu un apņemšanos izpildīt norādīto Līguma daļu vai vienošanos, līgumu vai citu dokumentu par lomu sadalījumu Līguma izpildē. Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
3.2.3. Tehniskais piedāvājums:
3.2.3.1. Tehniskais piedāvājums jāsagatavo, izmantojot Tehniskā piedāvājuma formu (Nolikuma 2. pielikums).
3.2.3.2. Tehniskajā piedāvājumā vai pievienotajos dokumentos jāiekļauj saraksts par īpašumā vai nomā esošiem mehānismiem, speciāliem instrumentiem un citām Darbu veikšanai nepieciešamajām iekārtām; 
3.2.3.3. Pretendentam jāsagatavo un jāiesniedz piedāvājums tā, lai tas saturētu visu informāciju, kas nepieciešama vērtēšanas procesā saskaņā ar Nolikumā noteikto; 
3.2.3.4. Pretendents ir tiesīgs Tehniskajā piedāvājuma iekļaut jebkādus citus dokumentus un informāciju, ko Pretendents uzskata par nepieciešamu norādīt.
3.2.3.5. Būvdarbu izpilddokumentācija ir jāsagatavo AutoCAD pro-grammas nodrošinājumam saprotamā formātā. Iepriekš saskaņojot ar Pasūtītāju, atsevišķa informācija var tikt iesniegta Adobe Acrobat failu formā. Teksta daļai jābūt izstrādātai Word un Excel programmnodrošinājumam saprotamā formātā. 
3.2.3.6. Būvdarbu izpilddokumentācija ir jāiesniedz atbilstoši  Pasūtītāja izstrādātai instrukcijai.
3.2.3.7. Būvdarbu izpildmērījumi ir jāsagatavo atbilstoši  Pasūtītāja izstrādātai instrukcijai.
3.2.4. [bookmark: _Ref272926454]Finanšu piedāvājums:
3.2.4.1. Finanšu piedāvājumu Pretendents sagatavo un iesniedz, izmantojot Finanšu piedāvājuma formu (Nolikuma 3. pielikums);
3.2.4.2. Pretendentam papildus jāiesniedz atsevišķā pielikumā (Excel faila formātā) Būvdarbu tāme, kurā sagatavota saskaņā ar Tehnisko specifikāciju, norāda materiālu un darbu izmaksas. Būvdarbu tāmēm jābūt veidotam Excel faila formātā, tabulu šūnās ievadot naudas vienības ar ne vairāk kā divām decimālzīmēm aiz komata un aprēķinos pielietojot skaitļu noapaļošanas funkciju, skaitļus noapaļojot ar ne vairāk kā divām decimālzīmēm aiz komata, lai izvairītos no aritmētisko kļūdu pieļaušanas. Būvdarbu tāmēs jāiekļauj visas izmaksas, kas saistītas ar Līguma pilnīgu izpildi. Ja tas nepieciešams darbu izpildei, Pretendents drīkst papildināt Excel tāmes pozīcijas, atsevišķi norādot veiktās izmaiņas.
3.2.4.3. Finanšu piedāvājumu sagatavo, ievērojot Ministru kabineta 2017. gada 3. maija noteikumus Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.
3.2.4.4. Gadījumos, kad Finanšu piedāvājuma formā ir minētas atsauces uz konkrētiem standartiem, Pretendentam ir tiesības, sagatavojot savu piedāvājumu, balstīties uz ekvivalentām (līdzvērtīgām) standartu sistēmām.
3.2.4.5. Piedāvājuma cenā Pretendents ietver visas ar Līguma izpildi saistītās izmaksas, kas Pretendentam varētu rasties saistībā ar savlaicīgu un kvalitatīvu Līguma izpildi, tajā skaitā visas nodevas, nodokļus (izņemot pievienotās vērtības nodokli (PVN).
3.2.4.6. Finanšu piedāvājumā cenas/summas jānorāda EUR bez PVN. Pozīciju kopsummas un līguma kopējā summa ir jāaprēķina un jānorāda ar precizitāti 2 (divas) zīmes aiz komata.
3.2.4.7. Cenām, kuras piedāvā Pretendents, jābūt fiksētām uz visu Līguma izpildes laiku, un tās nevar būt objekts nekādiem vēlākiem pārrēķiniem, izņemot gadījumus, kad tas ir paredzēts Nolikumā un/vai Līgumā.
3.2.4.8. Pretendents finanšu piedāvājumā norāda, vai tam ir nepieciešams avanss, kā arī avansa apmēru procentos no kopējās piedāvātās summas. Avansa apmērs nevar pārsniegt 20%. Piedāvājums, kurā Pretendents norādīs avansa summu, kas pārsniedz 20%, tiks noraidīts kā Nolikuma prasībām neatbilstošs.
3.2.4.9. Pretendentam ir jāņem vērā, ka avanss tiks izmaksāts 15  dienu laikā pēc atbilstoša rēķina un avansa atmaksa garantijas 100% (simts procentu) apmērā no avansa summas saņemšanas dienas.
3.2.4.10. Finanšu piedāvājuma veidlapā drīkst papildināt ailes un to skaitu, bet nedrīkst dzēst jau norādītās/definētās ailes. Pasūtītājs patur tiesības samazināt tāmē norādīto pozīciju skaitu un apjomu.
3.2.4.11. Pasūtītājs var pieprasīt Pretendentam iesniegt detalizētāku cenu / līguma kopējās summas veidošanās mehānismu.
4. APAKŠUZŅĒMĒJI, PERSONĀLS, TO PIESAISTE UN NOMAIŅA
1. 
4.1. Piedāvājumā norādītie apakšuzņēmēji, personas, uz kuru iespējām Pretendents balstās, lai apliecinātu savu kvalifikācijas atbilstību Nolikumā noteiktajām prasībām, personāls Pretendentam ir jāpiesaista Līguma izpildē attiecīgajā daļā atbilstoši Piedāvājumā norādītajam nododamo Līguma daļu vai lomu un to apjoma sadalījumam.
4.2. Pretendents, ar kuru Iepirkuma rezultātā tiks noslēgts Līgums, nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu, kā arī iesaistīt papildu personālu un apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
4.3. Piedāvājumā norādītā personāla un apakšuzņēmēju nomaiņa pieļaujama tikai Nolikumā un Līgumā norādītajā kārtībā un gadījumos. Pasūtītājs nepiekritīs Piedāvājumā norādītā personāla nomaiņai Līgumā un Nolikumā paredzētajos gadījumos, kā arī gadījumos, kad piedāvātais personāls neatbilst Nolikumā noteiktajām personālam izvirzītajām prasībām vai tam nav vismaz tāda pati kvalifikācija un pieredze kā personālam, kas tika vērtēts, nosakot saimnieciski visizdevīgāko Piedāvājumu.
4.4. Pasūtītājs nepiekritīs Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
4.4.1. piedāvātais apakšuzņēmējs neatbilst Nolikumā noteiktajām apakšuzņēmējiem izvirzītajām prasībām;
4.4.2. tiek nomainīts apakšuzņēmējs, uz kura iespējām Pretendents balstījies, lai apliecinātu savas kvalifikācijas atbilstību Nolikumā noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Sarunu procedūrā izraudzītais pretendents atsaucies, apliecinot savu atbilstību Nolikumā noteiktajām prasībām, vai tas atbilst Nolikumā minētajiem pretendentu izslēgšanas nosacījumiem;
4.4.3. apakšuzņēmēja maiņas rezultātā tiktu veikti tādi grozījumi Pretendenta piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši Nolikumā noteiktajiem piedāvājuma izvērtēšanas kritērijiem.
4.5. Pasūtītājs nepiekritīs jauna apakšuzņēmēja piesaistei gadījumā, kad šādas izmaiņas, ja tās tiktu izdarītas sākotnējā piedāvājumā, būtu ietekmējušas Piedāvājuma izvēli Nolikuma dokumentos noteiktajiem piedāvājuma izvērtēšanas kritērijiem.
4.6. Pasūtītājs pieņems lēmumu atļaut vai atteikt Pretendentam, ar kuru tiks noslēgts Līgums, veikt personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad būs saņemta visa informācija un dokumenti, kas nepieciešami lēmuma pieņemšanai.
4.7. Sarunu procedūrā izraudzītais Pretendents ir atbildīgs par to, lai noteikumus par Līguma izpildē iesaistītā personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē ievēro arī tā iesaistītie apakšuzņēmēji.
4.8. Ja Pasūtītājs Līguma izpildes gaitā konstatēs, ka Sarunu procedūrā izraudzītais Pretendents (tā iesaistītais apakšuzņēmējs) ir pārkāpis Nolikuma un/vai Līguma noteikumus par Līguma izpildē iesaistītā personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē, Pasūtītājs ir tiesīgs Līguma noteiktajā kārtībā piemērot līgumsodu par katru šādu gadījumu (ja tāds ir paredzēts).
5. PIEDĀVĀJUMS, SARUNAS AR PRETENDENTIEM

5.1. Piedāvājuma iesniegšanas veids, vieta un termiņš
5.1.1. Piedāvājumi jāiesniedz elektroniski EIS e-konkursu apakšsistēmā, ievērojot šādas izvēles iespējas:
5.1.1.1. izmantojot EIS piedāvātos rīkus, aizpildot EIS profilā ievietotās formas;
5.1.1.2. elektroniski aizpildāmos dokumentus elektroniski sagatavojot ārpus EIS un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).
5.1.2. Pieteikuma vēstule, Finanšu piedāvājums jāaizpilda elektroniski, atsevišķā elektroniskā dokumentā ar Microsoft Office rīkiem lasāmā formātā;
5.1.3. iesniedzot Piedāvājumu, to paraksta, izmantojot EIS iestrādāto paraksta rīku, vai elektronisko parakstu, kas atbilst Latvijas Republikas normatīvajiem aktiem par elektronisko dokumentu un elektroniskā paraksta statusu;
5.1.4. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve Piedāvājumā ietvertajai informācijai, tostarp Piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Piedāvājums saturēs kādu no šajā apakšpunktā minētajiem riskiem, tas netiks izskatīts;
5.1.5. Kopijas, ja Pretendents ir iesniedzis dokumenta kopiju, ir jāapliecina. Ja dokumenta kopija nav apliecināta, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu vai iesniedz apliecinātu kopiju;
5.1.6. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
5.1.7. Piedāvājums jāsagatavo latviešu valodā. Citās valodās iesniegtajiem dokumentiem jāpievieno tulkojums latviešu valodā. Par dokumentu tulkojuma atbilstību oriģinālam atbild Pretendents. Izņēmums ir sertifikāti, izziņas un Preču tehniskā dokumentācija, kuru drīkst iesniegt arī angļu valodā bez tulkojuma. 
5.1.8. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem, izņemot gadījumus, kad skaitliskais vērtējums ir aprēķināms un korekts un apzīmējumā ar vārdiem ir acīmredzama drukas kļūda.
5.1.9. Piedāvājums un apliecinājumi jāparaksta Pretendenta pārstāvim ar paraksta tiesībām vai tā pilnvarotai personai (pievienojot pilnvaru). Pilnvarā precīzi jānorāda pilnvarotajam pārstāvim piešķirto tiesību un saistību apjoms.
5.1.10. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tajā skaitā, Nolikumā iekļautā informācija.
5.1.11. Pretendents pirms Piedāvājumu iesniegšanas termiņa beigām ir tiesīgs veikt Piedāvājuma papildinājumus / labojumus vai atsaukt Piedāvājumu. Atsaukumam ir bezierunu raksturs un tas izslēdz Pretendenta tālāku dalību iepirkuma procedūrā.
5.1.12. Iesniegto Piedāvājumu Pretendents var grozīt, papildināt vai atsaukt tikai līdz piedāvājumu iesniegšanas termiņa beigām. 
5.2.  Piedāvājumu iesniegšanas vieta, laiks un kārtība:
5.2.1. Piedāvājumi jāiesniedz EIS e-konkursu apakšsistēmā līdz EIS profilā norādītajam piedāvājumu iesniegšanas termiņam (pēc Latvijas laika).
5.2.2. Risku par Piedāvājuma nepiegādāšanu vai nepiegādāšanu laikā uzņemas Pretendents.
5.3.  Piedāvājumu atvēršana
5.3.1. Piedāvājumu dokumentus, ieskaitot Piedāvājuma labojumus, papildinājumus un/vai atsaukumus, Iepirkuma komisija atver ne ātrāk kā 4 stundas pēc Nolikumā noteiktā piedāvājumu iesniegšanas termiņa beigām.
5.3.2. Sūtījumi ar piezīmi “Piedāvājuma atsaukums” tiek atvērti pirmie, bet sūtījumi ar Piedāvājumiem, uz kuriem attiecas šie atsaukumi, netiek atvērti. Atsaukumam ir bezierunu raksturs un tas izslēdz Pretendenta turpmāku dalību Sarunās.
5.3.3. Sūtījumi ar uzrakstu „Piedāvājuma papildinājumi” / “Piedāvājuma labojumi” tiek atvērti secīgi ar attiecīgā Pretendenta Piedāvājuma sūtījuma atvēršanu.
5.3.4. Iesniegto Piedāvājumu atvēršana notiks bez pretendentu pārstāvju piedalīšanās. 
5.3.5. Sākotnējos un turpmākos Piedāvājumus Komisija izvērtē slēgtās sēdēs.
5.4. Piedāvājuma derīguma termiņš
5.4.1. Pretendenta Piedāvājuma derīguma termiņš ir ne mazāks kā 90 (deviņdesmit) dienas pēc 5.2.1. punktā noteiktā Piedāvājumu iesniegšanas termiņa beigu datuma. Piedāvājumi ar mazāku derīguma var tikt atzīti par neatbilstošiem un var tikt noraidīti.
5.4.2. Piedāvājums ir saistošs Pretendentam līdz īsākajam no šādiem termiņiem: visu Piedāvājuma derīguma termiņu, vai, ja Komisija Pretendentam piešķir Līguma slēgšanas tiesības – līdz dienai, kad ir noslēgts Līgums.
5.4.3. Pasūtītājs var lūgt Pretendentam pagarināt Piedāvājuma derīguma termiņu uz noteiktu laiku. Pretendentam, kuram lūgts Piedāvājuma derīguma termiņa pagarinājums, nav atļauts mainīt savu Piedāvājumu, Piedāvājuma cenu vai saturu.
5.5. Sarunas ar pretendentiem
5.5.1. Sarunas pēc nepieciešamības var tikt rīkotas pēc Piedāvājumu pārbaudes vai Piedāvājumu pārbaudes gaitā, ja:
5.5.1.1. Komisijai nepieciešami Piedāvājumu precizējumi;
5.5.1.2. nepieciešams vienoties par iespējamām izmaiņām Iepirkuma priekšmetā, tehniskajā specifikācijā, Līguma būtiskos nosacījumos, piemēram, termiņos, Iepirkuma priekšmeta apjomā, tehniskajos noteikumos un prasībās u.c.;
5.5.1.3. nepieciešami Piedāvājumu uzlabojumi, tajā skaitā attiecībā uz cenu.
5.5.2. Komisija var veikt sarunas ar Pretendentiem par to sākotnējiem un visiem turpmākajiem Piedāvājumiem, izņemot galīgos Piedāvājumus.
5.5.3. Sarunas var notikt klātienē, tiešsaistē vai rakstveidā. Ja Pasūtītājs to uzskatīs par nepieciešamu, tad sarunas klātienē/tiešsaistē var tikt protokolētas un/vai var tikt veikts audiovizuālais ieraksts (pēc Pasūtītāja izvēles). Sarunu rezultātā Pretendentiem var tikt dota iespēja uzlabot sava Piedāvājuma nosacījumus. 
5.5.4. Komisija rakstiski informē visus Pretendentus, kuru Piedāvājumi nav izslēgti saskaņā ar atlases prasībām, par visām tehnisko specifikāciju vai citām iepirkuma procedūras dokumentu izmaiņām. Komisija nodrošina, ka Pretendentu rīcībā ir pietiekams laiks, lai tie varētu izmainīt un atkārtoti iesniegt grozītos/uzlabotos Piedāvājumus.
5.5.5. Komisija var pieņemt lēmumu nerīkot sarunas un piešķirt Līguma slēgšanas tiesības, balstoties uz sākotnējiem Piedāvājumiem.

6. PIEDĀVĀJUMU PĀRBAUDE, SAIMNIECISKI VISIZDEVĪGĀKĀ PIEDĀVĀJUMA NOTEIKŠANA UN LĒMUMA PIEŅEMŠANA
6.1. Iesniegto Piedāvājumu noformējuma un derīguma termiņa pārbaude
6.1.1. Komisija veic Pretendentu iesniegto Piedāvājumu, to noformējuma, derīguma termiņa pārbaudi. Noformējuma trūkumu gadījumā Komisija izvērtē to būtiskumu un lemj par Piedāvājuma tālāku izskatīšanu, ievērojot samērīguma principu. Komisija ir tiesīga noraidīt Piedāvājumu, ja konstatē, ka:
6.1.1.1. Pretendents dokumentu ir sagatavojis formātā, kas nav nolikumā norādītais pieļaujamais dokumentu sagatavošanas formāts un ko nav iespējams atvērt ar pasūtītāja izmantoto programmatūru vai Pretendents dokumentu ir sagatavojis atbilstoši nolikumā norādītajiem pieļaujamajiem dokumentu sagatavošanas formātiem, taču fails ir tehniski bojāts un nav atverams vai faila atvēršanu bloķējusi antivīrusa programmatūra kā potenciāli bīstamu;
6.1.1.2. Piedāvājumam ir tādi noformējuma trūkumi, kas būtiski ietekmē Piedāvājuma vērtēšanu;
6.1.1.3. Nav iesniegti visi Nolikuma 3. sadaļa minētie dokumenti;
6.1.1.4. Piedāvājuma derīguma termiņš neatbilst Nolikuma nosacījumiem.
6.2. Pretendentu atlases prasību pārbaude
6.2.1. Pretendents tiek izslēgts no dalības Sarunu procedūrā, ja tas atbilst kādam no Nolikuma 3.1. punktā minētajiem izslēgšanas nosacījumiem. Izslēgšanas nosacījumu pārbaudi Komisija veic tikai tam Pretendentam, kam saskaņā ar Nolikumā noteikto būtu piešķiramas Līguma slēgšanas tiesības.
6.2.2. Pretendents un tā Piedāvājums var tikt noraidīts, ja Pretendents neatbilst kādai no Nolikuma 3.1. punktā norādītajai kvalifikācijas prasībai.
6.3. Pretendentu tehnisko piedāvājumu pārbaude
6.3.1. Komisija pārbauda Pretendentu tehnisko piedāvājumu atbilstību Nolikumā izvirzītajām prasībām.
6.3.2. Pretendenta piedāvājums var tikt noraidīts, ja Komisija konstatē, ka nav iesniegti visi tehniskā piedāvājuma dokumenti vai tie un to saturs neatbilst Nolikuma un/vai Tehniskās specifikācijas prasībām.
6.4. Pretendentu finanšu piedāvājumu pārbaude
6.4.1. Pretendenta piedāvājums tiek noraidīts, ja Komisija konstatē, ka nav iesniegti finanšu piedāvājuma dokumenti vai tie un to saturs neatbilst Nolikuma prasībām.
6.4.2. Ja Komisija konstatē aritmētiskās kļūdas, Komisija šīs kļūdas izlabo. Par konstatētajām kļūdām un laboto piedāvājumu Komisija informē Pretendentu, kura piedāvājumā kļūdas tika konstatētas un labotas.
6.4.3. Pamatoti labotā Piedāvājuma cena tiek uzskatīta par saistošu pretendentam. Ja pretendents nepiekrīt Komisijas pamatoti veiktajam kļūdu labojumam, tā Piedāvājums tiek noraidīts.
6.4.4. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
6.4.5. Vērtējot piedāvājumu, Komisija ņems vērā veiktos labojumus.
6.4.6. Nepamatoti lēts piedāvājums:
6.4.6.1. Komisija pārbauda, vai nav iesniegts nepamatoti lēts piedāvājums. Ja Komisija konstatē, ka piedāvājums var būt nepamatoti lēts, tā rakstiski pieprasa detalizētu paskaidrojumu par būtiskiem piedāvājuma realizācijas nosacījumiem.
6.4.6.2. Komisija, konsultējoties ar Pretendentu, izvērtē tā sniegtos skaidrojumus. Komisijai ir tiesības prasīt, lai Pretendents iesniedz izdrukas no Valsts ieņēmumu dienesta elektroniskās deklarēšanas sistēmas par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja Valsts ieņēmumu dienests šādus datus apkopo.
6.4.6.3. Komisija noraida piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
6.5. Saimnieciski visizdevīgākā piedāvājuma noteikšana
6. [bookmark: _Hlk31018653]
6.1. 
6.2. 
6.3. 
6.4. 
6.5. 
6.5.1. Piedāvājuma izvēles kritērijs ir saimnieciski visizdevīgākais Piedāvājums, kuru noteiks atbilstoši šajā punktā ietvertajiem kritērijiem. Komisija izvērtēs iesniegto piedāvājumu izdevīgumu un pieņems lēmumu par līguma slēgšanas tiesību piešķiršanu katrā daļā atsevišķi.
6.5.2. Maksimāli iespējamā piedāvājuma novērtējuma kopsumma katrā daļā atsevišķi ir 100 punkti. Piedāvājuma novērtējuma punktu kopsummu (S) aprēķina pēc formulas: S = A + B. Par saimnieciski visizdevīgāko atzīstams tas piedāvājums konkrētajā iepirkuma daļā, kas ieguvis lielāko novērtējuma punktu kopsummu attiecīgajā iepirkuma daļā atbilstoši šādiem kritērijiem:
	Vērtēšanas kritērijs
	Vērtēšanas metodika
	Maksimālais punktu skaits

	A – Piedāvājuma cena par posmu 
	Piedāvājumam ar viszemāko piedāvāto vērtējamo cenu tiek piešķirts maksimālais kritērija punktu skaits - 90.
Pārējiem piedāvājumiem vērtējumu aprēķina pēc šādas formulas:
, 
kur:
 – viszemākā piedāvātā vērtējamā cena (EUR bez PVN);
 - vērtējamā Pretendenta piedāvātā vērtējamā cena (EUR bez PVN).
	

90

	B –
Tehniskais piedāvājums

	Novērtēšanas procesā apskatāmie aspekti/sadaļas/apstākļi (tai skaitā, bet neaprobežojoties ar tiem):
Pretendenta izvērsts būvdarbu izpildes apraksts (Darbu veikšanas projekta pamata apraksts) pa etapiem, t. sk.: katrā posmā veikto darbu tehnoloģiskais apraksts; darbu veikšanas plāns skarto inženierbūvju zonās un to šķērsojuma vietās; kvalitātes kontroles pasākumi; būvgružu transportēšana un izvietošana, darbu un sadzīves atkritumu utilizācijas kārtības apraksts; vides prasību ievērošana un pasākumi būvlaukuma apkārtnē esošo ielu un laukumu (ja tādi ir) tīrības nodrošināšanai, u.c.
Būvdarbu etapu izpildes kalendārais laika grafiks (pa nedēļām), norādot arī kopējo iepirkuma līguma izpildes termiņu nedēļās.
Būvdarbu finanšu plūsmas projekts.
Darba aizsardzības vispārīgais apraksts un pasākumu plāns.
Punkti tiek piešķirti pēc šādas metodikas:
Novērtēšanas procesā apskatāmie aspekti/sadaļas/apstākļi (tai skaitā, bet neaprobežojoties ar tiem):
Pretendenta izvērsts būvdarbu izpildes apraksts (Darbu veikšanas projekta pamata apraksts) pa etapiem, t. sk.: katrā posmā veikto darbu tehnoloģiskais apraksts; darbu veikšanas plāns skarto inženierbūvju zonās un to šķērsojuma vietās; kvalitātes kontroles pasākumi; būvgružu transportēšana un izvietošana, darbu un sadzīves atkritumu utilizācijas kārtības apraksts; vides prasību ievērošana un pasākumi būvlaukuma apkārtnē esošo ielu un laukumu (ja tādi ir) tīrības nodrošināšanai, u.c.
Būvdarbu etapu izpildes kalendārais laika grafiks (pa nedēļām), norādot arī kopējo iepirkuma līguma izpildes termiņu nedēļās.
Būvdarbu finanšu plūsmas projekts.
Darba aizsardzības vispārīgais apraksts un pasākumu plāns.
Punkti tiek piešķirti pēc šādas metodikas:

10 punkti – sniegtā informācija ir sagatavota saskaņā ar Tehnisko specifikāciju, nav noviržu no tehniskās specifikācijas prasībām. Darbu veikšanas projekts ietver augstu darba kvalitāti nodrošinošus risinājumus un izpildes metodes. Darbu izpildes grafiks ir labi saplānots, darbu izpildes kārtība atbilst reālai darbu veikšanas secībai, un darbu izpildes grafikā paredzēti visi veicamie darbi, vienlaikus nodrošinot izpildes termiņu ievērošanu.   

5 punkti – sniegtā informācija ir sagatavota saskaņā ar Tehnisko specifikāciju, bet ir nebūtiskas atkāpes darbu izpildes secībā, vai nav konstatēti darbu izpildes kritiskie posmi, kā arī risinājumi to novēršanai. Sniegtā informācija liecina, ka noteiktais rezultāts sasniedzams minimālajā līmenī.  
0 punkti – sniegtā informācija liecina, ka piedāvājumam ir būtiski trūkumi un indikācijas, ka noteiktais rezultāts nav sasniedzams; Tehniskajā piedāvājumā ir būtiskas novirzes no tehniskās specifikācijas prasībām, vai arī informācija nav sniegta vai informācija ir pilnīgi neatbilstoša / nepiemērota.
Piedāvājumus, kuru vērtējums ir mazāks par 5 punktiem, var noraidīt kā tehniski neatbilstošus/nepieņemamus. Ja neviens no piedāvājumiem nav ieguvis minimālo punktu skaitu, t.i., 5, Pasūtītājs patur tiesības noraidīt visus piedāvājumus vai pieņemt lēmumu par visu piedāvājumu tālāku vērtēšanu.

6.5.3. Iegūtie punkti katrā vērtēšanas stadijā tiek noapaļoti līdz diviem cipariem aiz komata (piem., ja tiek iegūts punktu skaits „5,765”, tad Pretendentam piešķiramo punktu skaits tiek noapaļots uz „5,77”).
6.5.4. Komisija līguma slēgšanas tiesības piešķir Pretendentam, kura piedāvājums ir atzīstams par atbilstošu visām Nolikuma prasībām un ir saimnieciski visizdevīgākais, t.i., ieguvis lielāko novērtējuma punktu kopsummu atbilstoši vērtēšanas kritērijiem.

6.6. Lēmuma pieņemšana
6.6.1. Pēc Piedāvājumu izvērtēšanas Komisija pieņem kādu no šādiem lēmumiem:
6.6.1.1. par Sarunu procedūras uzvarētāju atzīt Pretendentu, kurš piedāvājis Nolikuma prasībām atbilstošu saimnieciski visizdevīgāko piedāvājumu attiecīgajā iepirkuma priekšmeta daļā, un ar kuru tiks noslēgts Līgums;
6.6.1.2. izbeigt Sarunu procedūru, ja:
6.6.1.2.1. Sarunu procedūrā nav iesniegti piedāvājumi;
6.6.1.2.2. Pretendenti neatbilst atlases prasībām;
6.6.1.2.3. iesniegti Nolikuma prasībām neatbilstoši piedāvājumi;
6.6.1.2.4. piedāvājumi atzīti par nepamatoti lētiem.
6.6.1.3. pārtraukt Sarunu procedūru, ja:
6.6.1.3.1. piedāvājumu ir iesniedzis tikai viens Pretendents un Komisija konstatē, ka Nolikumā izvirzītās kvalifikācijas prasības nav objektīvas un samērīgas. Ja Nolikumā izvirzītās kvalifikācijas prasības ir objektīvas un samērīgas komisija lemj, vai vienīgais Piedāvājums ir Pasūtītāja vajadzībām atbilstošs un saimnieciski izdevīgs, un vai ir iespējama Līguma slēgšana ar vienīgo Pretendentu;
6.6.1.3.2. nākamais Pretendents, kurš piedāvājis saimnieciski visizdevīgāko piedāvājumu, ir uzskatāms par vienu tirgus dalībnieku kopā ar sākotnēji izraudzīto Pretendentu, kuram bija piešķirtas Līguma slēgšanas tiesības;
6.6.1.3.3. tam ir objektīvs pamatojums.
6.6.2. Sarunu procedūras izbeigšanas vai pārtraukšanas gadījumā, Pasūtītājs neuzņemas nekādas saistības pret Pretendentiem.
6.6.3. Komisijas pieņemtais lēmums tiek apstiprināts Pasūtītāja darbību reglamentējošos iekšējos dokumentos noteiktajā kārtībā.
7. LĒMUMA PAZIŅOŠANA, LĪGUMA PĀRRUNAS UN NOSLĒGŠANA
7.1. Komisija par Sarunu procedūrā pieņemto lēmumu informē Pretendentus elektroniski EIS sistēmā.
7.2. Pasūtītājs uzaicinās Pretendentu, kurš tiks atzīts par Sarunu procedūras uzvarētāju, uz Līguma pārrunām. Nesekmīgu līguma pārrunu gadījumā Pasūtītājam ir tiesības uzaicināt uz līguma pārrunām Pretendentu, kurš iesniedzis nākamo saimnieciski visizdevīgāko piedāvājumu.
7.3. Sarunu procedūras uzvarētāja iesniegtais Piedāvājums ir pamats līguma (turpmāk – Līgums) noslēgšanai.
7.4. Noslēdzot Līgumu ar Sarunu procedūras uzvarētāju (turpmāk šajā punktā – Izpildītājs), tajā obligāti tiks iekļauti šādi noteikumi:
7.4.1. Izpildītājam ir pienākums veikt Darbus, ievērojot Latvijas Republikas normatīvos aktus un atbilstoši Pasūtītāja pārvades gāzesvadu esošiem darba režīmiem.
7.4.2. Pirms Darbu uzsākšanas gan arī Darbu izpildes laikā Izpildītājam atbilstoši normatīvajiem aktiem ir pienākums saskaņot veicamos Darbus ar visām iesaistītajām institūcijām un privātpersonām, kā arī saņemt attiecīgās atļaujas Darbu veikšanai.
7.4.3. Pirms Būvdarbu uzsākšanas Izpildītājam ir pienākums veikt sagatavošanas darbus, t.sk. paskaidrojuma raksta izstrāde un apstiprināšana būvvaldē un Būvdarbu veikšanu Izpildītājs uzsāk nekavējoties pēc aprīkojuma piegādes objektā.
7.4.4. Ja aprīkojuma piegāde tiek kavēta ilgāk par 10 (desmit) dienām, tad būvdarbu izpildes termiņš var tikt pagarināts par aprīkojuma piegādes kavējuma laiku, Pusēm noslēdzot attiecīgu vienošanos. Aprīkojuma piegādes kavējums nedod tiesības Izpildītājam prasīt dīkstāves kompensāciju. 
7.4.5. Ja vien Līgumā nav noteikts citādi, pēc būvdarbu un visu citu nepieciešamo darbu pabeigšanas, kad būvobjekts ir gatavs nodošanai ekspluatācijā, Izpildītājs pēc Pasūtītāja pilnvarojuma veic darbības atzinumu par būvobjekta gatavību pieņemšanai ekspluatācijā saņemšanai, kā arī veic jebkuras citas darbības un  saskaņošanas ar visām iesaistītajām valsts institūcijām un privātpersonām, kas nepieciešamas, lai būvobjektu nodotu ekspluatācijā normatīvajos aktos noteiktajā kārtībā.
7.4.6. Pretendents nes pilnu atbildību par ugunsdrošības un darba aizsardzības prasību ievērošanu Latvijas Republikas normatīvajos aktos noteiktajā kārtībā.
7.4.7. Darbu veikšanas gaitā Pasūtītājam ir tiesības pārtraukt darbu izpildi, ja Pretendents pieļauj ugunsdrošības vai darba drošības normu pārkāpšanu.
7.4.8. Izpildītājam nav atļauts izmantot objektu vai jebkuru atsevišķu darbu veikšanas teritoriju reklāmas zīmju uzstādīšanai bez Pasūtītāja rakstiskas piekrišanas.
7.4.9. Par Līgumā noteikto Darbu izpildes un nodošanas termiņu neievērošanu, Pasūtītājs ir tiesīgs piemērot Izpildītājam līgumsodu 0,1% apmērā no Līguma kopējās summas (bez PVN), bet ne vairāk kā 10%. Līgumsoda samaksa neatbrīvo Izpildītāju no līguma saistību izpildes. Pasūtītājs būs tiesīgs Izpildītājam aprēķināto līgumsodu ieturēt no tam maksājamās summas par kvalitatīvi veiktajiem un Pasūtītāja pieņemtajiem Darbiem.
7.4.10. Izpildītājs norīko atbildīgo Darbu vadītāju, kurš nodrošinās Darbu izpildi, to vadību un uzraudzību, kā arī komunikāciju ar Pasūtītāju.
7.4.11. Apstākļi, kas dod pamatu prasīt palielināt līgumcenu vai pagarināt Darbu izpildes termiņu apraksts, paredzot procesuālo kārtību līguma līgumcenas vai Darbu izpildes termiņa izmaiņām un noteikumus, ka procesuālās kārtības neievērošanas gadījumā Izpildītājs zaudē tiesības palielināt līguma summu vai pagarināt Darbu izpildes termiņu, savukārt Pasūtītājs ir atbrīvots no jebkādas atbildības saistībā ar šo prasījumu.
7.4.12. Darbu izpildes laikā Pasūtītājs katru mēnesi maksās Izpildītājam par iepriekšējā kalendārajā mēnesī kvalitatīvi izpildītiem Darbiem, nepārsniedzot 90% no Darbu izpildes summas. Atlikušie 10% no Darbu izpildes summas tiks samaksāti Izpildītājam tikai pēc objekta nodošanas ekspluatācijā attiecīgajā būvvaldē, un garantijas saistību izpildes nodrošinājuma iesniegšanas. Norēķini tiek veikti 30 (trīsdesmit) dienu laikā pēc pušu parakstīta Darbu pieņemšanas – nodošanas akta un/vai atbilstoša maksājuma pieprasījuma (rēķina) saņemšanas dienas.
7.4.13. Pasūtītājs Darbu veikšanai nepieciešamo avansu samaksā (ja tāds nepieciešams) ne vairāk kā 20% no šo Darbu izpildes summas, ja Izpildītājs līdz avansa maksāšanas laikam iesniedz Pasūtītājam atbilstošu avansa nodrošinājumu avansa apmērā (ieskaitot PVN) – Pasūtītājam pieņemamas bankas vai apdrošināšanas sabiedrības garantiju vai galvojumu. Avansa nodrošinājumam jābūt euro. Avansa nodrošinājumam ir jābūt spēkā no tā izdošanas datuma līdz datumam, kurš ir vismaz 30 (trīsdesmit) dienas pēc objekta nodošanas ekspluatācijā attiecīgajā būvvaldē.
7.4.14. Pēc Darbu izpildes Izpildītājs iesniedz Pasūtītājam būvobjekta izpilddokumentāciju saskaņā ar Būvprojektu un Latvijas Republikas normatīvo aktu prasībām.
7.4.15. Izpildītājs veic būvniecības atkritumu izvešanu un utilizāciju par saviem līdzekļiem. Demontējamos metāla materiālus un konstrukcijas Izpildītājs nogādā licencētā metāllūžņu pieņemšanas punktā. Izpildītājs iesniedz Pasūtītājam dokumentus, kas apliecina būvniecības atkritumu, sevišķi bīstamo ķīmisko atkritumu, demontējamo metāla materiālu un konstrukciju izvešanu un utilizāciju atbilstoši Latvijas Republikas spēkā esošajiem normatīvajiem aktiem.
7.4.16. Darbu garantijas laiks no objekta nodošanas ekspluatācijā. Ja pēc objekta nodošanas ekspluatācijā un pieņemšanas – nodošanas akta parakstīšanas tiek konstatēts, ka Darbu izpildes dēļ trešajām personām ir radušies zaudējumi, Izpildītājam ir pienākums tos atlīdzināt trešajām personām.
7.4.17. Darbu kvalitāte tiek pārbaudīta atbilstoši spēkā esošo Latvijas Republikas normatīvo aktu prasībām. Izpildītājam par saviem līdzekļiem ir jānovērš defekti, kas atklāti Darbu garantijas laikā pēc izpildīto Darbu nodošanas Pasūtītājam.
7.4.18. Pirms Darbu izpildes uzsākšanas Izpildītājs uz sava rēķina noslēdz šādus apdrošināšanas līgumus, kuru oriģinālus un apdrošinātāja izsniegtu apliecinājumu par apdrošināšanas prēmijas samaksu un polišu spēkā esamību un attiecināmību uz līguma priekšmetu Izpildītājs iesniedz Pasūtītājam:
7.4.18.1. būvdarbu un montāžas darbu apdrošināšanu par Līguma summu, kas ietver būvdarbu periodu, kā apdrošināšanas atlīdzības saņēmējs saskaņā ar minēto polisi tiek norādīts Pasūtītājs;
7.4.18.2. Izpildītāja civiltiesiskās atbildības apdrošināšanu (apdrošināšana pret kaitējuma nodarīšanu Pasūtītājam, kā arī trešo personu dzīvībai vai veselībai un nodarītajiem zaudējumiem Pasūtītāja, kā arī trešo personu mantai) atbilstoši attiecīgo jomu regulējošajiem normatīvajiem aktiem par par summu, kas ir ne mazāka par Līguma summu, kura oriģinālu un dokumentu, kas apliecina apdrošināšanas prēmijas samaksu un polišu spēkā esamību un attiecināmību uz līguma priekšmetu Izpildītājs iesniedz Pasūtītājam.
7.4.19. Izpildītājs neveic Būvdarbus bez spēkā esošas būvdarbu veicēja un būvspeciālistu civiltiesiskās atbildības obligātās apdrošināšanas. Uzņēmējs 3 (trīs) darba dienas pirms Būvdarbu uzsākšanas, atbilstoši Ministru kabineta 19.08.2014. noteikumiem Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu", iesniedz Pasūtītājam būvdarbu veicēja un būvspeciālistu civiltiesiskās atbildības obligātās apdrošināšanas Līguma (polises) un apdrošināšanas noteikumu apliecinātas kopijas. Izpildītājs kopā ar apdrošināšanas polises kopiju iesniedz Pasūtītājam pilnas apdrošināšanas prēmijas samaksu apliecinošu dokumentu. Polisei/ēm jāsedz arī Līguma izpildē Izpildītāja piesaistīto darbinieku/speciālistu un apakšuzņēmēju atbildība. Ja izpildītājam ir noslēgta spēkā esoša profesionālās darbības civiltiesiskās atbildības apdrošināšanas polise, kura atbilst iepriekš minētajam, Izpildītājs iesniedz polises kopiju Pasūtītājam šajā punktā norādītajā termiņā.
7.4.20. Izpildītājam jānodrošina iepriekš minēto apdrošināšanas polišu spēkā esība visā Līguma darbības laikā. Izpildītājam jāiesniedz Pasūtītājam jauna apdrošināšanas polise, ja apdrošināšanas polises darbības periods beidzas pirms Līguma darbības termiņa beigām, kā arī pilnas apdrošināšanas prēmijas samaksu apliecinošs dokuments, nodrošinot apdrošināšanas nepārtrauktību.
7.4.21. Izpildītājs ir atbildīgs par jebkādu kaitējumu Pasūtītājam vai trešajām personām, kas radušies, izpildot Darbus vai Darbu nekvalitatīvas izpildes rezultātā.
7.4.22. Jebkurus zaudējumus un/vai kaitējumu, pret kuriem Izpildītājs ir apdrošinājies, bet kuri pārsniedz apdrošināšanas sabiedrības atlīdzinātos, un/vai gadījumos, kad apdrošināšanas gadījums saskaņā ar apdrošināšanas līguma noteikumiem neiestājas, un/vai zaudējumus vai kaitējumu, pret kuriem Izpildītājs nav apdrošinājies, sedz Izpildītājs.
7.4.23. Izpildītājs veic visus nepieciešamos pasākumus, lai novērstu jebkādu situāciju, kurā līguma izpilde objektīvi ir apdraudēta tādu iemeslu dēļ, kas saistīti ar ekonomiskajām interesēm, politisko vai nacionālo piederību, ģimenes vai emocionālo saikni vai citām kopīgām interesēm ar Pasūtītāju vai jebkuru citu trešo personu, kas iesaistīta Līguma izpildē (“interešu konflikts”).
7.4.24. Par jebkuru situāciju, kas izraisa vai var izraisīt interešu konfliktu Līguma izpildes laikā, nekavējoties rakstveidā jāpaziņo Pasūtītājam. Izpildītājs nekavējoties veic visus nepieciešamos pasākumus, lai labotu šo situāciju. Pasūtītājs patur tiesības pārbaudīt, vai Izpildītāja veiktie pasākumi ir atbilstoši, un noteiktā termiņā var pieprasīt Izpildītājam veikt papildu pasākumus. 
7.4.25. Datu aizsardzība: Pasūtītāja dati tiek pakļauti elektroniskai datu apstrādei. Izmantojot personas datus, Izpildītājs ievēro visus attiecīgos datu aizsardzības normatīvos aktus (jo īpaši Eiropas Vispārīgo datu aizsardzības regulu), kā arī savas iekšējās datu aizsardzības vadlīnijas. Atsevišķos gadījumos Izpildītājs var sniegt personas datus pakalpojumu partneriem vai citiem Izpildītāja grupas uzņēmumiem, kas var atrasties ārpus Eiropas Ekonomikas zonas, piemēram, ASV; šādos gadījumos tiks piemēroti datu aizsardzības pasākumi.
7.4.26. Pasūtītājam ir tiesības vienpusēji izbeigt Līgumu, par to 5 (piecas) darba dienas iepriekš rakstiski brīdinot Izpildītāju, šādos gadījumos:
7.4.26.1. [bookmark: _Hlk24465812]Izpildītājs savas vainas dēļ kavē Līgumā noteikto Darbu izpildes un nodošanas termiņu vairāk par 10 (desmit) darba dienām;
7.4.26.2. [bookmark: _Hlk24465843]Izpildītājs veic Darbu izpildi neatbilstoši Līguma noteikumiem, vai citādi pārkāpj Līguma noteikumus, par ko tika brīdināts no Pasūtītāja puses, bet nav novērsis pārkāpumu atbilstoši Pasūtītāja norādījumiem Pasūtītāja noteiktajā termiņā;
7.4.26.3. [bookmark: _Hlk24465852]Izpildītājam ir pasludināts maksātnespējas process, apturēta tā saimnieciskā darbība vai Izpildītājs tiek likvidēts;
7.4.26.4. [bookmark: _Hlk24465863]Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
7.4.26.5. Izpildītājs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Izpildītāju ir atbrīvojusi no naudas soda vai samazinājusi naudas sodu.
7.5. Līgums jānoslēdz 30 (trīsdesmit) dienu laikā no dienas, kad Pasūtītājs ir informējis Pretendentu par Sarunu procedūras rezultātu.
7.6. Ja Pasūtītājs un Sarunu procedūras uzvarētājs 30 (trīsdesmit) dienu laikā no dienas, kad Pasūtītājs ir informējis pēdējo par Sarunu procedūras rezultātu, nenoslēdz Līgumu, Pasūtītājs ir tiesīgs atteikties slēgt līgumu ar Sarunu procedūras uzvarētāju. Šādā gadījumā Pasūtītājam ir tiesības uzaicināt uz Līguma pārrunām Pretendentu, kurš iesniedzis nākamo saimnieciski visizdevīgāko Piedāvājumu vai pārtraukt Sarunu procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Pasūtītājs pieņem lēmumu pārtraukt Sarunu procedūru, neizvēloties nevienu Piedāvājumu.
7.7. Ja Piedāvājumu ir iesniedzis tikai viens Pretendents, kurš turklāt ir atzīts par Sarunu procedūras uzvarētāju un ir zemu nodokļu vai beznodokļu valstīs vai teritorijās reģistrēts komersants, vai ārvalstīs reģistrēts komersants, kas uzskatāms par ar Pasūtītāju saistītu uzņēmumu likuma „Par uzņēmumu ienākuma nodokli” izpratnē, pirms līguma noslēgšanas Sarunu procedūras uzvarētājam ir pienākums iesniegt informāciju par transferta cenas pamatojumu un darījuma (cenas) atbilstības tirgus cenai (vērtībai) pamatojumu.
7.8. Ja par Iepirkuma uzvarētāju uzvarētāju tiek atzīts ārvalstīs reģistrēts komersants, kuram veidojas pastāvīgā pārstāvniecība Nodokļu konvencijas vai likuma „Par nodokļiem un nodevām” izpratnē, pirms iepirkuma līguma noslēgšanas Sarunu procedūras uzvarētājam ir jāiesniedz visi Pasūtītāja pieprasītie nepieciešamie apliecinājumi saistībā ar pastāvīgo pārstāvniecību.
7.9. Ja par Iepirkuma uzvarētāju uzvarētāju, tiek atzīts ārvalstīs reģistrēts komersants, kurš nav Eiropas Savienības dalībvalsts rezidents, un Piedāvājumā paredzēts kā apakšuzņēmēju piesaistīt Eiropas Savienības dalībvalsts rezidentu (tai skaitā Latvijas Republikas rezidentu), tad līgumā tiek iekļauts noteikums, ka par šī apakšuzņēmēja sniegtajiem pakalpojumiem rēķinu apakšuzņēmējs izraksta Pasūtītājam.
7.10. Ja piedāvājumu iesniegusi piegādātāju apvienība, kas nav reģistrēta Komercreģistrā vai līdzvērtīgā ārvalsts reģistrā, tai iepirkuma līguma slēgšanas tiesību iegūšanas gadījumā ir pienākums pirms iepirkuma līguma noslēgšanas pēc savas izvēles vai nu reģistrēt Uzņēmumu reģistra Komercreģistrā vai līdzvērtīgā ārvalsts reģistrā personālsabiedrību vai noslēgt sabiedrības līgumu, vienojoties par piegādātāju apvienības dalībnieku atbildības sadalījumu, ievērojot piedāvājumā norādīto atbildības sadalījumu (turpmāk – sabiedrības līgums).
7.11. Ja piedāvājumu iesniegusī piegādātāju apvienība, kurai tiek piešķirtas iepirkuma līguma slēgšanas tiesības, izvēlas izveidot pilnsabiedrību, tā 20 (divdesmit) kalendāra dienu laikā no lēmuma paziņošanas dienas par iepirkuma līguma slēgšanas tiesību piešķiršanu iesniedz Pasūtītājam izziņas no Uzņēmumu reģistra Komercreģistra vai attiecīgās ārvalsts valsts institūcijas reģistra apliecinātu kopiju vai citu dokumentu, kas apliecina Pretendenta tiesībspēju un rīcībspēju, un dokumentu, kas apliecina pievienotās vērtības nodokļa maksātāja statusu.
7.12. Ja piedāvājumu iesniegusī piegādātāju apvienība, kurai tiek piešķirtas iepirkuma līguma slēgšanas tiesības, izvēlas noslēgt sabiedrības līgumu, tā 20 (divdesmit) kalendāra dienu laikā no lēmuma paziņošanas dienas par iepirkuma līguma slēgšanas tiesību piešķiršanu vienojas par piegādātāju apvienības dalībnieku atbildības sadalījumu, ievērojot piedāvājumā norādīto atbildības sadalījumu, un sabiedrības līguma apliecinātu kopiju un, ja nepieciešams, sabiedrības pārstāvja pilnvaru iesniedz Pasūtītājam.
7.13. Ja Nolikuma 7.11. vai 7.12. punktā noteiktajā termiņā Pasūtītājam netiek iesniegti šajos punktos minētie dokumenti, tas tiek uzskatīts par Pretendenta (piegādātāju apvienības) atteikumu slēgt iepirkuma līgumu, un Pasūtītājs ir tiesīgs, paturot piedāvājuma nodrošinājumu, lemt par iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu.

8. KOMISIJAS TIESĪBAS UN PIENĀKUMI, PRETENDENTU TIESĪBAS UN PIENĀKUMI 
8.1. Komisijas tiesības:
8.1.1. pieprasīt Pretendentam rakstiski precizēt Piedāvājumu / iesniegto informāciju un sniegt detalizētus paskaidrojumus;
8.1.2. uzaicināt Pretendentu uz skaidrojošo sanāksmi Piedāvājuma detaļu precizēšanai / skaidrošanai;
8.1.3. Piedāvājumu izvērtēšanā Komisijai ir tiesības pieaicināt ekspertus, pārliecinoties, ka uz ekspertiem neattiecas interešu konflikta ierobežojumi;
8.1.4. Pretendentu atlases laikā pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos;
8.1.5. izdarīt grozījumus Sarunu procedūras nolikumā;
8.1.6. veikt kvalifikācijas atbilstības Nolikumā noteiktajām prasībām pārbaudi tikai tam Pretendentam, kuram būtu piešķiramas iepirkuma līguma slēgšanas tiesības;
8.1.7. noraidīt Pretendenta Piedāvājumu, ja Pretendents savā Piedāvājumā ir sniedzis nepatiesu vai maldinošu informāciju, tostarp, tā kvalifikācijas novērtēšanai, vai vispār nav sniedzis pieprasīto informāciju;
8.1.8. noraidīt Pretendenta Piedāvājumu, ja Pretendents nav sniedzis atbildes / skaidrojumus uz Komisijas pieprasījumiem vai nav ieradies uz skaidrojošo sanāksmi saskaņā ar Nolikuma 8.1.1. un 8.1.2. punktiem;
8.1.9. pieņemt vai noraidīt jebkuru piedāvājumu, pārtraukt Sarunu procedūras norisi un noraidīt visus piedāvājumus jebkurā laikā pirms iepirkuma līguma slēgšanas, ja tam ir objektīvs pamatojums un tas nav pretrunā ar Latvijas Republikas normatīvajiem aktiem, neatlīdzinot nekādus Pretendentu izdevumus, tai skaitā, kas saistīti ar piedāvājumu sagatavošanu un piedalīšanos Sarunu procedūrā;
8.1.10. veikt citas darbības saskaņā ar normatīvajiem aktiem un Nolikumu.
8.2. Komisijas pienākumi:
8.3. 
8.2.1. izskatīt Pretendentu iesniegtos piedāvājumus, kas iesniegti Nolikumā noteiktajā piedāvājumu iesniegšanas termiņā;
8.2.2. pieņemt lēmumu par Sarunu procedūras norisi vai rezultātiem.
8.3.   Pretendentiem ir tiesības laikus pieprasīt Komisijai papildu informāciju par Nolikumu un tajā iekļautajām prasībām.
8.4.  Pretendentiem ir pienākums Komisijas norādītajā termiņā, sniegt atbildes uz Komisijas uzdotajiem jautājumiem un paskaidrojumus par piedāvājumu.
8.5. Ja Pasūtītājs nepieciešamo informāciju par Pretendentu iegūst tieši no kompetentās institūcijas, publiski pieejamās datubāzēs vai no citiem publiski pieejamiem avotiem, Pretendents ir tiesīgs iesniegt izziņu vai citu dokumentu par konkrēto faktu, ja Pasūtītāja iegūtā informācija neatbilst faktiskajai situācijai.
9. KONFIDENCIALITĀTE
9.1. Nekāda sazināšanās starp Pretendentiem no vienas puses un Pasūtītāju vai Komisiju no otras puses visā piedāvājumu vērtēšanas laikā nenotiek, izņemot šajā Nolikumā paredzētos gadījumus.
IX. 
9.2. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu. Piedāvājumu saturs un Komisijas sēžu materiāli nav izpaužami citiem Pretendentiem vai trešajām personām.
9.3. Pasūtītājs nav atbildīgs, ja piedāvājuma iesniedzējs nav informējis datu subjektus par to datu apstrādi, nav saņēmis piekrišanu, vai nav izpildījis jebkuru citu datu aizsardzības prasību attiecībā uz iesniegtajā piedāvājumā esošo datu subjektu datiem.
[bookmark: _Toc295306654]10. PIELIKUMI
Nolikumam kā neatņemamas sastāvdaļas pievienoti šādi pielikumi:
1. pielikums – Pieteikuma vēstule (veidlapa).
2. [bookmark: _Hlk64025525]pielikums – Tehniskais piedāvājums (forma).
3. pielikums – Finanšu piedāvājums (forma).
4. pielikums – Pretendenta pieredzes apraksts (veidlapa).
5. pielikums – Pretendenta piedāvāto speciālistu pieredzes un kvalifikācijas apraksts (veidlapa).
6. pielikums – Informācija par apakšuzņēmējiem un personām, uz kuru iespējām Pretendents balstās (veidlapa).
7. pielikums – Avansa atmaksas garantija (veidlapa).
8. pielikums – Konfidencialitātes apliecinājums.

Iepirkuma komisijas priekšsēdētājs 						J.Briedis


Rīgā, 2026. gada 09.jūnijā
[bookmark: _Hlk112753160][bookmark: _Hlk67563891]
1. pielikums
Atklātas sarunu procedūras nolikumam  (Identifikācijas Nr. PRO-2026/093)


PIETEIKUMA VĒSTULE (VEIDLAPA)

	[bookmark: _Toc448130006][bookmark: _Toc448130290]202_. gada _______________Nr.__________
	                   ________________
                     /Sagatavošanas vieta/

	
Adresāts:
	
Akciju sabiedrība “Conexus Baltic Grid”	
Stigu iela 14, Rīga, LV-1021


Iepazinušies ar Sarunu procedūras nolikumu, mēs, apakšā parakstījušies, apliecinām, ka, ja mūsu piedāvājums tiks atzīts par saimnieciski izdevīgāko un ar mums tiks noslēgts līgums, mēs apņemamies nodrošināt iepirkuma līguma izpildi atbilstoši Piedāvājuma un Nolikuma prasībām un par līgumcenu, kas norādīta finanšu piedāvājumā.
.
1. Informācija par pretendentu:
1.1. Pretendenta nosaukums: ____________________________________
1.2. Reģistrēts ar Nr. __________________________________________	
1.3. Nodokļu maksātāja reģistrācijas Nr.:___________________________
1.4. Juridiskā adrese: __________________________________________
1.5. Biroja adrese: ____________________________________________	
1.6. Kontaktpersona: __________________________	(vārds, uzvārds, amats)
1.7. Telefons:________________________________________________
1.8. E-pasta adrese: ___________________________________________
1.9. Patiesā labuma guvēji: _______________(vārds, uzvārds, rezidences valsts)
2. Ja pretendents ir piegādātāju apvienība vai personālsabiedrība:
2.1. persona, kura pārstāv piegādātāju apvienību vai personālsabiedrību Konkursā: 		_______	_______________.
2.2. katras piegādātāju apvienības dalībnieka vai personālsabiedrības biedra atbildības apjoms: _______________________________________
3. Informācija par Pretendenta uzņēmuma dalībniekiem, to uzskaitījums (tikai ārvalstī reģistrētiem Pretendentiem):
	Dalībnieks
	Dalībniekam piederošo daļu skaits vai īpatsvars procentos

	Vārds, uzvārds/
nosaukums
	Personas kods / reģistrācijas numurs
	Valsts (rezidents)
	

	…
	
	
	


4. Informācija par Pretendenta uzņēmuma patiesajiem labuma guvējiem, to uzskaitījums (tikai ārvalstī reģistrētiem Pretendentiem):
	Patiesie labuma guvēji

	Vārds, uzvārds
	Personas kods
	Valsts (rezidents)

	…
	
	


5. Mēs apstiprinām, ka pievienotie dokumenti veido šo piedāvājumu.
6. Mēs izprotam un piekrītam Nolikumā noteiktajām prasībām, tai skaitā Nolikumā atrunātajiem Līguma obligātajiem noteikumiem.
7. Mēs apstiprinām, ka mūsu piedāvājums ir spēkā 90 (deviņdesmit) dienas no piedāvājumu iesniegšanas termiņa beigu datuma.
8. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.
9. Mēs apliecinām, ka šis piedāvājums ir izstrādāts un iesniegts neatkarīgi no konkurentiem[footnoteRef:2] un bez konsultācijām, līgumiem vai vienošanām vai cita veida saziņas ar konkurentiem. [2:  Konkurents – šā iepirkuma ietvaros jebkura fiziska vai juridiska persona, kura nav Pretendents un kura iesniedz piedāvājumu šim iepirkumam, un kura, ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.
] 

10. Mēs apliecinām, ka <pretendenta nosaukums> nav bijusi saziņa ar konkurentiem attiecībā uz cenām, cenas aprēķināšanas metodēm, faktoriem (apstākļiem) vai formulām, kā arī par konkurentu nodomu vai lēmumu piedalīties vai nepiedalīties Sarunu procedūrā vai par tādu piedāvājumu iesniegšanu, kas neatbilst Sarunu procedūras prasībām, vai attiecībā uz kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, kas attiecas uz šo iepirkumu.
11. Mēs apliecinām, ka <pretendenta nosaukums> nav apzināti, tieši vai netieši atklājis vai neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
12. Mēs apliecinām, ka attiecībā uz iesniegtajā piedāvājumā esošo datu subjektu datiem ir ievērotas personas datu aizsardzību reglamentējošo normatīvo aktu prasības.
13. Mēs apliecinām, ka piedāvājumā esošos datu subjektus esam informējuši par datu apstrādi atbilstoši Vispārīgās datu aizsardzības regulas 13. pantam.
14. Mēs apliecinām, ka no iesniegtajā piedāvājumā esošajiem datu subjektiem ir saņemta piekrišanu datu apstrādei / datu apstrāde ir nodrošināta uz cita likumiska pamata.
15. Mēs apliecinām, ka pēc Pasūtītāja pieprasījuma varam pierādīt datu aizsardzības prasību ievērošanu attiecībā uz iesniegtajā piedāvājumā esošo datu subjektu datu apstrādi.
16. Norādām, ka piedāvājuma __________________ lapā ir norādīta informācija, kas ir uzskatāma par konfidenciālu/komercnoslēpumu atbilstoši Komerclikumam.
17. Mēs apliecinām, ka gadījumā, ja <pretendenta nosaukums> nodarbina/ās Eiropas Savienības pilsoņus un/vai trešo valstu pilsoņus, tas ar augstu atbildības līmeni ievēro/os nozari reglamentējošos normatīvos aktus un tajos ietvertos principus un pienākumus.
18. Mēs apliecinām, ka uz mums kā Pretendentu, Pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. 
19. [bookmark: _Hlk108695431]Informācija par to, vai Pretendents ir/nav uzskatāms par ar akciju sabiedrību “Conexus Baltic Grid” saistītu uzņēmumu likuma “Par uzņēmumu ienākuma nodokli” izpratnē (ja nepieciešams):_______.
20. Informācija par to, vai Pretendents ir/nav reģistrēts valstī, ar kuru Latvijas Republikai noslēgta Konvencija par nodokļu dubultās uzlikšanas un nodokļu nemaksāšanas novēršanu (ja nepieciešams):____________.
21. Mēs apliecinām, ka esam iepazinušies ar 29.11.2021. akciju sabiedrības “Conexus Baltic Grid” iepirkuma politiku Nr. INA-POL-024 un tajā ietvertajiem piegādātāju ētikas principiem (https://www.conexus.lv/piegadataju-etikas-pamatprincipi). 
22. Mēs apliecinām, ka mums ir/nav (pretendents pasvītro atbilstošo) izsniegts spēkā esošs sertifikāts saskaņā ar standartu ISO 45001:2018 “Occupational health and safety management systems Requirements with guidance for use” (“Arodveselības un darba drošības pārvaldības sistēmas. Prasības un lietošanas norādījumi”) vai ekvivalents.
23. Mēs apliecinām, ka mums ir/nav (pretendents pasvītro atbilstošo) izsniegts spēkā esošs sertifikāts par atbilstību vides vadības standartiem vai vides vadības sistēmām, kuras atbilst Eiropas vai starptautiskajiem vides vadības sistēmas standartiem un kurus ir apstiprinājušas normatīvajos aktos noteiktajā kārtībā akreditētas institūcijas.

Ar šo uzņemos pilnu atbildību par Sarunu procedūras ietvaros iesniegto dokumentu komplektāciju, tajos ietverto informāciju, noformējumu un atbilstību Sarunu procedūras prasībām. Sniegtā informācija un dati ir patiesi.

Piedāvājuma dokumentu pakete sastāv no _________ (_____________) lapām.
Paraksts: 	

Vārds, uzvārds: 	_____________________________________
Amats: 	


Piedāvājums sagatavots un parakstīts 20__. gada 	

2


2. pielikums
Atklātas sarunu procedūras nolikumam  (Identifikācijas Nr. PRO-2026/093)



TEHNISKAIS PIEDĀVĀJUMS (FORMA) – VĒRTĒŠANAS KRITĒRIJS (B)*

	Nr.p.k.
	Prasība
	PRETENDENTA PIEDĀVĀJUMS/APRAKSTS

	1.
	Pretendenta aprakstīts un izvērsts būvdarbu izpildes apraksts (Darbu veikšanas projekta pamata apraksts) pa etapiem, t. sk.:
· katrā posmā veikto darbu tehnoloģiskais apraksts;
· darbu veikšanas plāns skarto inženierbūvju zonās un to šķērsojuma vietās;
· kvalitātes kontroles pasākumi;
· būvgružu transportēšana un izvietošana, darbu un sadzīves atkritumu utilizācijas kārtības apraksts;
· vides prasību ievērošana un pasākumi būvlaukuma apkārtnē esošo ielu un laukumu (ja tādi ir) tīrības nodrošināšanai.

	

	2.
	Būvdarbu etapu izpildes kalendārais laika grafiks (pa nedēļām), norādot arī kopējo iepirkuma līguma izpildes termiņu nedēļās. Darbu izpildes kalendārajā grafikā jānorāda katru nedēļu veicamie Darbu apjomi. Atkarībā no iepirkuma līguma spēkā stāšanās brīža Darbu izpildes kalendārais grafiks var tikt koriģēts, precizējot posmu izpildes termiņus un secību. Darbu izpildes grafiks sagatavojams, rēķinoties, ka iepirkuma priekšmetā paredzētie visi Darbi (piemēram, Darbos iekļautie un izpildāmie būvdarbi Darba izpildes vietā, objekta uzkopšana, izpilddokumentācijas noformēšanas pabeigšana, u.tml.) ir jāizpilda nolikumā noteiktajā iepirkuma priekšmeta izpildes termiņā.

	

	3.
	Būvdarbu finanšu plūsmas projekts.
	

	4.
	Darba aizsardzības vispārīgais apraksts un pasākumu plāns
	

	5.
	Garantijas termiņš būvdarbiem, kas nevar būt īsāks par 5 (pieciem) gadiem, no objekta nodošanas ekspluatācijā.

	




Paraksts: 	

Vārds, uzvārds: ____________________________________
Amats: 	







3. pielikums
Atklātas sarunu procedūras  nolikumam  (Identifikācijas Nr. PRO-2026/093)


FINANŠU PIEDĀVĀJUMS (FORMA) – VĒRTĒŠANAS KRITĒRIJS (A)*


<Pretendenta nosaukums> piedāvā veikt Atklātas sarunu procedūras paredzētos Darbus par šādām izmaksām:

	Nr.
	Iepirkuma priekšmets 
	Līguma izpildes / Darbu veikšanas termiņš 
	Kopējā summa
(EUR bez PVN)

	1.
	

	
	


Piedāvājuma kopējā summa (bez PVN) vārdiem 				 EUR.
Pretendents pievieno atsevišķā pielikumā (Excel faila formātā) – Būvdarbu tāmi, kura sagatavota saskaņā ar Tehnisko specifikāciju, norādot materiālu un darbu izmaksas. Tāmi drīkst papildināt ar pozīcijām, atsevišķi norādot veiktās izmaiņas.

Būvdarbu garantijas termiņš _______ gadi no objekta nodošanas ekspluatācijā (nevar būt mazāks par prasībās noteikto)

AVANSS:
Pretendentam ir / nav nepieciešams avanss ____% (_________ procenti) apmērā no kopējās summas ar PVN.   

Finanšu piedāvājumā ierēķinātas visas izmaksas, kas nepieciešamas iepirkuma līguma izpildei.
Ar šo apstiprinām un garantējam sniegto ziņu patiesumu un precizitāti.


Paraksts: ________________________
Parakstītāja vārds, uzvārds un amats: _________________
Datums: _______________


4. pielikums
Atklātas sarunu procedūras nolikumam  (Identifikācijas Nr. PRO-2026/093)

PRETENDENTA PIEREDZES APRAKSTS (VEIDLAPA)



	Nr.p.k.
	Pasūtītājs 
(nosaukums)
	Līguma darbības
periods 
	Līguma priekšmeta apjoms un apraksts
	Pasūtītāja kontaktpersona (vārds, uzvārds, ieņemamais amats, tālruņa numurs, e-pasts)* 

	1.
	...
	
	
	

	...
	
	
	
	



* - Iepirkuma komisijai ir tiesības sazināties ar norādīto kontaktpersonu atsauksmes vai papildus informācijas iegūšanai.



Ar šo apstiprinām un garantējam sniegto ziņu patiesumu un precizitāti.

Pilnvarotās personas paraksts un komercsabiedrības zīmogs
Parakstītāja vārds, uzvārds un amats: _________________
Datums:___________           



5. pielikums
Atklātas sarunu procedūras nolikumam  (Identifikācijas Nr. PRO-2026/093)          


PRETENDENTA PIEDĀVĀTO SPECIĀLISTU PIEREDZES UN KVALIFIKĀCIJAS APRAKSTS (VEIDLAPA)


Piedāvātā Darbu vadītāja pieredze:

	Nr.p.k.
	Speciālista vārds, uzvārds*
	Pieredzes apraksts (projekti, veicamo darbu / sniedzamo pakalpojumu veids), 
Pasūtītāja nosaukums*
	Darbu veikšanas / pakalpojumu sniegšanas
periods (mēnesis/gads)*
	Veikto darbu / sniegto pakalpojumu apjoms un apraksts*
	Pasūtītāja kontaktpersona (vārds, uzvārds, ieņemamais amats, tālruņa numurs, e-pasts)* , **

	1.
	
	...
	
	
	

	...
	
	
	
	
	



* - visi lauki aizpildāmi obligāti;
** - Iepirkuma komisijai ir tiesības sazināties ar norādīto kontaktpersonu atsauksmes vai papildus informācijas iegūšanai.


Informācija par piedāvātajiem speciālistiem un to kvalifikāciju:

	Nr.p.k.
	Speciālista 
vārds, uzvārds*
	Pozīcija
	Informācija par kvalifikāciju/sertifikāciju (piem., dokumenta nosaukums, numurs, datums, u.c.)

	1.
	
	...
	

	...
	
	
	




Ar šo apstiprinām un garantējam sniegto ziņu patiesumu un precizitāti.

Pilnvarotās personas paraksts un komercsabiedrības zīmogs
Parakstītāja vārds, uzvārds un amats: _________________
Datums:___________                                                                           









6. pielikums
Atklātas sarunu procedūras nolikumam  (Identifikācijas Nr. PRO-2026/093)          


INFORMĀCIJA PAR APAKŠUZŅĒMĒJIEM UN 
PERSONĀM, UZ KURU IESPĒJĀM PRETENDENTS BALSTĀS

	Nr.p.
k.
	Apakšuzņēmējs/Persona, uz kuras iespējām Pretendents balstās
/Nosaukums/ Vārds, uzvārds/
reģistrācijas numurs/ personas kods
	Atlases prasība, kuras izpildei  pretendents balstās uz personas iespējām 
	Apakšuzņēmējam / Personai, uz kuras iespējām Pretendents balstās nododamo darbu / pakalpojumu apraksts atbilstoši Būvdarbu tāmēs norādīto darbu uzskaitījumam 
	Apakšuzņēmējam / Personai, uz kuras iespējām Pretendents balstās 
nododamo darbu / pakalpojumu vērtība procentos (%)
no kopējās iepirkuma līguma vērtības

	1.
	…
	
	
	

	2.
	…
	
	
	



Ar šo apstiprinām un garantējam sniegto ziņu patiesumu un precizitāti.

Pilnvarotās personas paraksts un komercsabiedrības zīmogs
Parakstītāja vārds, uzvārds un amats: _________________
Datums:___________                                                                           




7. pielikums
Atklātas sarunu procedūras nolikumam (Identifikācijas Nr. PRO-2026/093)


	202_. gada _______________Nr.__________
	                   ________________
                     /Sagatavošanas vieta/

	
Adresāts:
	
Akciju sabiedrība “Conexus Baltic Grid”	
Stigu iela 14, Rīga, LV-1021



AVANSA ATMAKSAS GARANTIJA

Ņemot vērā to, ka: 	
 <Uzņēmēja nosaukums un adrese> kā Uzņēmējs (turpmāk saukts „Uzņēmējs”)  ir noslēdzis līgumu ar Akciju sabiedrība “Conexus Baltic Grid” (vienotais reģistrācijas numurs: 40203041605; juridiskā adrese: Stigu iela 14, Rīga, LV – 1021)   (turpmāk saukts “Pasūtītājs”) Sarunu procedūra “____________________” (identifikācijas Nr. __/__) ietvaros, kas datēts ar <datums>, līgums <līguma numurs> (turpmāk saukts „Līgums”),
 	Saskaņā ar Līguma noteikumiem, lai nodrošinātu Uzņēmēja  saistību izpildi attiecībā uz avansa maksājuma atmaksu Pasūtītājam Līguma noteiktajos gadījumos, Uzņēmējam ir jāiesniedz Pasūtītājam avansa nodrošinājums,
mēs <garantijas devēja nosaukums un adrese> (turpmāk saukts – „Garantijas devējs”) garantējam izmaksāt Akciju sabiedrība “Conexus Baltic Grid” 10 (desmit) darba dienu laikā no pieprasījuma saņemšanas dienas, bez nepieciešamības pamatot savu prasību, jebkuru summu vai summas, kas nepārsniedz avansa summu 
<summa vārdiem un cipariem> , kas ir ____% (_______ procenti) no Līguma kopējās summas, ieskaitot pievienotās vērtības nodokli,
pēc Pasūtītāja pirmā rakstiska pieprasījuma (turpmāk – Pieprasījums).

Ar šo mēs apliecinām, ka Pasūtītājam nav jāpieprasa minētā summa no Uzņēmēja pirms Pieprasījuma iesniegšanas Garantijas devējam. 
Mēs piekrītam, ka jebkādas izmaiņas vai papildinājumi Līgumā starp Pasūtītāju un Uzņēmēju jebkurā veidā neatbrīvo mūs no atbildības šīs garantijas ietvaros.

Šī garantija ir spēkā līdz 20__. Gada ___.________[norādīt garantijas termiņu saskaņā ar Līgumā ____. Punktā noteikto darbu izpildes termiņu, kam pieskaitītas 30 kalendāra dienas], neievērojot to, vai garantijas oriģināls tiek nosūtīts atpakaļ Garantijas devējam vai nē]
 

Datums:

Garantijas devēja
vārdā:			________________________________________________________




8. pielikums
Atklātas sarunu procedūras nolikumam (Identifikācijas Nr. PRO-2026/093)


KONFIDENCIALITĀTES APLIECINĀJUMS

Rīgā							Datums skatāms laika zīmogā

______, reģistrācijas Nr. _________ juridiskā adrese ________, kuru uz _____ pamata pārstāv tās _____________ turpmāk tekstā – “Pretendents”,

IEVĒROJOT, KA:
- Akciju sabiedrība „Conexus Baltic Grid”, reģistrācijas Nr. 40203041605 un juridisko adresi Stigu iela 14, Rīga, LV-1021, turpmāk tekstā – “Informācijas sniedzējs”, ierobežotas pieejamības informāciju var izsniegt tikai, ja Pretendents ir rakstveidā apliecinājis, ka ievēros konfidencialitāti attiecībā uz tam sniegto informāciju,
- Pretendents plāno iesniegt piedāvājumu Informācijas sniedzēja organizētā iepirkumu procedūrā un saskaņā ar Informācijas sniedzēja iekšējiem normatīvajiem aktiem, tehniskā piedāvājuma sagatavošanas nolūkā Pretendentam ir nepieciešama piekļuve ierobežotas pieejamības informācijai,

Pretendents ar parakstu apliecina, ka ievēros šādus konfidencialitātes noteikumus, turpmāk tekstā – “Apliecinājums”:

1. Termini
1.1. Šī Apliecinājuma izpratnē konfidenciāla informācija nozīmē Informācijas sniedzējam piederošu vai tā lietošanā vai rīcībā esošu informāciju, kuru Informācijas sniedzējs ir konkrēti atzīmējis kā konfidenciālu un iesniedzis Pretendentam elektroniskā formā, turpmāk tekstā – „Konfidenciāla Informācija”.

2. Konfidencialitātes pienākumi
2.1. Pretendents apņemas:
2.1.1. saglabāt Konfidenciālo informāciju konfidenciālu;
2.1.2. neizmantot Konfidenciālo informāciju citiem nolūkiem, kas nav saistīti ar Pakalpojuma sniegšanu; un
2.1.3. neizpaust Konfidenciālo informāciju trešajām personām.
2.2. Par Konfidenciālu Informāciju šī Apliecinājuma izpratnē nevar tikt uzskatīta informācija:
2.2.1. kas ir publiski pieejama;
2.2.2. kas ir saņemta no trešās personas, kurai nav šajā Apliecinājumā aprakstīto konfidencialitātes pienākumu;
2.2.3. kas Pretendentam bija zināma pirms to iesniedzis Informācijas sniedzējs.
2.3. Nekas šajā Apliecinājumā noteiktais neaizliedz Pretendentam atklāt Konfidenciālo informāciju:
2.3.1. ja Informācijas sniedzējs ir devis iepriekšēju rakstisku piekrišanu;
2.3.2. tā juristiem vai apdrošinātājiem;
2.3.3. citiem Pretendenta uzņēmumiem, apakšuzņēmējiem, IT vai citu pakalpojumu sniedzējiem; vai
2.3.4. ja to prasa piemērojamie normatīvie akti vai uzraugošā institūcija, kuras biedri ir Pretendents vai tā darbinieki.
2.4. Pretendents ir atbildīgs par Konfidenciālo informāciju, kas nodota Apliecinājuma 2.3.2. un 2.3.3.punktā minētajām personām.
2.5. Ja Konfidenciāla informācija, ko Informācijas sniedzējs sniedz, ietver arī personas datus (faktus vai apkopojumus par faktiem, kas ļauj identificēt konkrētu personu), Informācijas sniedzējam ir pienākums apliecināt, ka Informācijas sniedzējam ir visas nepieciešamās piekrišanas un tiesības nodot šos personas datus Pretendentam, Pretendenta uzņēmumiem un attiecīgajiem apakšuzņēmējiem.
2.6. Par nepamatotu Konfidenciālas informācijas izpaušanu Informācijas sniedzējs var pieprasīt atlīdzību no Pretendenta, kuras apmērs ir ierobežots EUR 40’000 (četrdesmit tūkstoši eiro) apmērā vai atbilst pierādītiem tiešajiem zaudējumiem, kas radušies nepamatotas Konfidenciālas informācijas izpaušanas rezultātā, atkarībā no tā, kura no summām ir mazāka.
2.7. Informācijas sniedzējs garantē, ka tam ir tiesības izpaust Konfidenciālu informāciju Pretendentam. Vienlaicīgi Informācijas sniedzējs piekrīt atlīdzināt Pretendentam zaudējumus un izdevumus, kas Pretendentam radušies saistībā ar kādas trešās personas prasību par Konfidenciālo informāciju, kas atklāta Pretendentam.

3. Apliecinājuma termiņš
3.1. Apliecinājums stājas spēkā dienā, kad to ir parakstījis Pretendents,. Pienākums ievērot konfidencialitāti paliek spēkā trīs gadus pēc Konfidenciālās informācijas saņemšanas, vai līdz brīdim, kad starp Pusēm tiek noslēgts līgums par Pakalpojumu sniegšanu.
3.2. Šis Apliecinājums ir parakstīts ar drošu elektronisko parakstu ar laika zīmogu. Šī Apliecinājuma datums ir pēdējā pievienotā elektroniskā paraksta laika zīmoga datums.
3.3. Pēc Informācijas sniedzēja pieprasījuma Pretendents, cik vien ātri iespējams, vai nu iznīcinās izdzēsīs Konfidenciālo informāciju no datu nesējiem. Tomēr Pretendents ir tiesīgs saglabāt Konfidenciālās informācijas kopijas kvalitātes kontroles un riska vadības nolūkiem, ar noteikumu, ka Pretendents izpaudīs konfidenciālās informācijas kopijas kvalitātes kontroles un riska vadības nolūkiem tikai citiem Pretendenta uzņēmumiem.

4. Noslēguma noteikumi
4.1. Visi strīdi un domstarpības starp pusēm sakarā ar Apliecinājumu, tā izpildi vai pārkāpšanu, spēkā esamību vai atcelšanu, tiks izskatīti savstarpēju sarunu ceļā, bet ja vienošanos nebūs iespējams panākt, strīds tiks izskatīts Latvijas Republikas tiesību aktos noteiktajā kārtībā.



	Pretendents

______
______

